**ОПШТИНА БЕРАНЕ**

**П Р Е Д Л О Г**

**ОДЛУКЕ О ДАВАЊУ ГАРАНЦИЈА**

**Беране, јула 2016. године**

На основу члана 62 Закона о финансирању локалне самоуправе (,,Сл. лист РЦГ”, бр.42/03 и ,,Сл. лист ЦГ”, бр.5/08, 51/08, 74/10, 1/15, 78/15 и 3/16) и члана 33 став 1 тачка 15 и члана 37 Статута општине Беране (,,Сл. лист РЦГ-Oпштински прописи“ 21/04 и 34/06 и „Сл. лист ЦГ – Oпштински прописи’’ бр. 6/11), Скупштина општине Беране на сједници одржаној\_\_\_\_\_\_\_\_\_\_\_ 2016.године, донијела је

**О Д Л У К У**

**о давању гаранција**

**Члан 1.**

Даје се гаранција Друштву са ограниченом одговорношћу ,,Бенерго“ Беране да се кредитно задужи по Одлуци извршног директора Д.О.О.“Бенерго“ Беране број:42/16 од 05.07.2016 године, код најповољније финансијске институције, односно банке, ради изградње мини хидроелектране Миоље Поље, на градском водоводу, мини хидроелектране Дапсиће, на дапсићком водоводу и мини хидроелектране Калудра на калударско-ржаничком водоводу у износу од 3.000.000,00 (словима:три милиона) еура.

**Члан 2.**

Овлашћује се Предсједник општине Беране да у име оснивача потпише одговарајуће уговоре на име гаранција општине Беране које ће бити дате за обезбјеђење кредитног задужења ДОО „Бенерго“ у износуод 3.000.000,00 еура.

**Члан 3.**

Ова Одлука ступа на снагу осмог дана од дана објављивања у “Сл. листуЦГ–Општински прописи”.

**Скупштина општине Беране**

Број:\_\_\_\_\_\_\_\_

Беране,\_\_\_\_\_\_\_\_\_ 2016.године

 **Предсједник Скупштине,**

**Горан Киковић,с.р.**

**Образложење**

Правни основ за доношење ове Одлуке садржан је у члану 62 Закона о финансирању локалне самоуправе који предвиђа да се општина може дугорочно задуживати и давати гаранције као и у члановима 33 и 37 Статута општине Беране који предвиђа да Скупштина Општине доноси одлуку и даје сагласност за задуживање јавних служби чији је оснивач, односно одлучује о задуживању и давању гаранција у складу са законом.

Одлуком Скупштине општине Беране на сједници одржаној 25.06.2015.године основано је Друштво са ограниченом одговорношћу „Бенерго“ Беране, чија је примарна дјелатност производња електричне енергије.

Ради обезбеђивања потребних средстава за почетак радова на мини хидроелектранама у Беранама, и то: мини хидроелектране Миоље Поље, на градском водоводу , мини хидроелектране Дапсиће, на дапсићком водоводу и мини хидроелектране Калудра на калударско-ржаничком водоводу неопходно је обезбиједити додатна финансијска средства – капитал, односно дугорочно кредитно задужење код најповољније финансијске институције. Студијама изводљивости које је одрадила ДОО „Потенцијал“ из Колашина, средства која треба обезбиједити за предвиђене радове износе цца 1.600.000,00 (словима: милион шест стотина хиљада) еура за двије мини хидроелетране (Миоље поље и Дапсиће) а према почетним процјенама за мини хидроелектрану Калудра неопходно је обезбиједити додатан износ до предвиђеног нивоа кредитног задужења. Тиме ће ове мини хидроелектране почети са радом током 2017.године и отпочети са сервисирањем обавеза по овом кредиту као и измирењем обавеза редовног пословања.

ДОО „Бенерго“ нема средстава предвиђених за ову сврху, те је из тог разлога и предвиђено задуживање код финансијских институција, односно банака. Општина као оснивач даје гаранцију предузећу чији је оснивач да се кредитно задужи.

С изнијетих разлога предлажемо одборницима да ову Одлуку усвоје.